
VIL 
Mănăstirea de la Argeş. Alte zidiri ale lui Neagoe. 



Toate silintile si toata bogăţia insa si le cheltui Neagoe pentru a da Argeşului, de 
unde plecase Mitropolitul pentru a se aşeza la Targoviste langa Domn, - care totuşi stătea 
si la Argeş, aproape de sprijinitorii sai ardeleni, - cea mai frumoasa din mănăstirile 
aflătoare pe pământul romanesc. Marmura, "piatra cioplita si netezită si săpata cu flori", 
alcătuieşte paretii, prinşi intr'un pătrat, pe care-1 intrerupe insa umflătura de strane 
inaintea altarului. Ca si la Dealu se intalneste braul de imprejmuire, firidele, rosetele 
săpate in locul discurilor de smalţ din Moldova, turnuleţele din fata, de-asupra 
pridvorului razimat pe doisprezece stâlpi, "strasinele cioplite cu flori", privazurile de usi 
si fereşti "scobite si răzbătute prin piatra". Dar aici un alt mare turn se inalta de-asupra 
naosului insusi; un aghiazmatariu, un "cerdacel" cu liniile gingaşe aştepta inaintea 
scărilor pentru slujbele care, mai târziu, trebuiau sa se facă in pridvorul pe stâlpi, deschis 
vederii si mişcărilor aierului. 

Dar ceia ce deosebeşte mai ales aceasta biserica fara pareche e bogăţia 
impodobirii: la usi, la fereşti, pe linia impletita din trei vite a colacului de imprejmuire, pe 
turnuri, dintre care cele din fata au fereşti oblice ce nu se mai intampina aiurea. Lazur 
albastru, aur de-asupra "florilor" de piatra adausera mândria colorilor pe langa armonia 
proporţiilor si scumpetea trainica a materialului. Un panegirist - aceştia au totdeauna 
multe calificative si comparaţii la indemana - cutează a face asemănare intre biserica de 
la Argeş si Sfânta Sofie, pe care totuşi o cunoştea, si adauge chiar ca zidirea lui Neagoe 
era "cu framseta pe de-asupra" minunatei zidiri bizantine. Săpaturile le făcuse meşterul 
sas Veit, Vitus, care fu intrebuintat si pentru zugrăveala, pana ce in tara chiar se capata un 
bun zugrav de sfinţi in Romanul Dobromir. Tot meşterul Veit va fi săpat frumoasele 
pietre de mormânt pentru fiii domneşti Anghelina, Ioan, Petru - ramase in viata numai 
"coconul" Teodosie, numit pompos după marele împărat răsăritean de odinioară, - si va fi 
pregătit cea menita pentru ctitorul insusi. 

Cum se făceau sfinţirile de biserica domneasca pe acest timp ni spune o scrisoare 
către Braşoveni a lui Neagoe, cu data de 26 April 1520: "In sfârşit, precum se ştie si la 
noi, am mântuit, după lege si datina credintii, biserica noastră sau mănăstirea pe care 
incepusem a o rezidi intru cinstea Atot-puternicului Dumnezeu. Am sfinţit acea biserica 
intru lauda înălţării Domnului nostru Isus Hristos, si am chemat la sfinţirea bisericii toata 
tara aceasta a noastră; deci acolo am trimes sa se adune. Cu prilejul carii sfinţiri sa putem 
mai uşor vedea inaintea noastră pe toţi supuşii". La sfinţirea mănăstirii Argeşului fura 
chemaţi toţi egumenii din Athos, dintre cari nu era unul care sa nu fi putut preţui 
binefacerile Domnului izvorator de mila: "lavra Terii-Romanesti", - Cutlumuz sau 
mănăstirea lui Hariton, - lavra moldoveneasca a Zografului adăugită de Stefan-cel-Mare 
si de fiul sau Bogdan, lavra ruseasca, a Pantocratorului si cele şaisprezece mănăstiri 
greceşti isi avură astfel pastorii, supt călăuzirea "protului" Gavriil, care peste puţin uni in 
aceiaşi Viata de sfanţ laudele lui Nifon si ale lui Neagoe insusi. Marele sobor serbatoresc 
se făcu in vechea reşedinţa a Domnilor munteni de la 14 la 17 August anul 1517. Pentru 



intaiasi data un Patriarh din Constantinopol, Teolept, se afla pe pământul romanesc; el era 
intovarasit de episcopii de Seres, de Sarde, de Midia si de Melenic. Macarie era 
Mitropolit muntean acuma, si el veni cu egumenii, fara episcopi, căci, la aceasta data, 
episcopia de Severin se pare ca nu era ocupata si cea din Buzău aştepta organisarea. Se 
făcu de cu seara, la 14, vecernie si coliva in ajunul hramului, apoi, spre seara, praznic, 
"cina, ca sa si odihnească oamenii"; după care călugării incepura denii in cuprinsul de 
marmura, strălucitor de aur, al mănăstirii celei noua. "Si sfârşiră denia când se varsă 
zorile." 

A doua zi, Neagoe insusi aşeza la locurile lor icoanele scumpe dăruite de dansul, 
pe când clerul, cu Patriarhul in frunte, se gatia de slujba cea mare a liturghiei după 
aceasta tarnosire de mana domneasca. Pana atunci un al doilea ospat primi la mesele 
intinse pe pajişte toata boierimea la un loc cu săracii de pe acele locuri, "cei mici, săraci, 
văduve, misei si cei neputernici". Când oaspeţii plecară după iscalirea si pecetluirea 
actului de fundaţie, ramase stapan pe cuprinsul mănăstirii Iosif, ca egumen cu bedernita, 
ca arhimandrit si de o potriva cu carmuitorul Tismenei, care si ea isi avea privilegii mai 
presus de alte mănăstiri inca din zilele Patriarhului Filotei (1364-76). Printr-o ultima 
recomandatie in dedicaţia, măiestrit stilisata slavoneste, care se ceteşte pana astăzi pe 
doua placi de marmura săpata, de o lăture si alta a uşii de intrare, Neagoe se ruga de 
egumeni sa nu primească a se aduce si ascunde in mănăstire "ceva din sculele si din 
avuţia boierilor", "ca nu cumva sa caza mănăstirea in nevoie pentru avuţie străina", - o 
amintire a prigonirilor indreptate de Mihnea-Voda impotriva mănăstirii Bistriţa, in care 
va fi stat ascunsa averea Craiovestilor. 

Neagoe- Vodă se ingriji, in acelaşi timp, de o reşedinţa si o biserica potrivita 
pentru Mitropolit, in Targoviste, unde ii făcu strămutarea, după invatatura data odinioară 
de Nifon. Din nenorocire, multamita unei refaceri totale, nu mai avem astăzi vechea 
clădire de la inceputul veacului al XVI-lea. Schite luate inainte de lucrările de prefacere, 
ni-o arata având baptisteriul după asamanarea celui de la Argeş, lipit de faţada, care 
samana mai bine cu acea de la Dealu decât cu faţada, mai simpla in linii si mai bogata in 
podoabe, de la Argeş. Ca si acea biserica a Sf. Nicolae din Dealul cu viile, ea are forma 
unui pătrat, si zidurile sânt mai puţin impodobite. Doua turnuri mari, străbătute de doua 
rânduri de fereşti, apasă pe pronaos si naos, si alte turnuri mai mici, cate doua, se aseaza 
inaintea celorlalte, intre ele sau in fund de-asupra altarului. Aceste opt turnuri singure 
sânt pomenite si de panegiristul lui Nifon si al lui Neagoe, care adauge ca aceasta a doua 
Mitropolie era "mare si frumos zidita" si ca "nu se satura ochii tuturor de vederea ei". 
Vechea inscripţie avea, se pare, data de 30 Septembre 1519, Macarie fiind insemnat ca 
Mitropolit, si ea mai spunea ca Neagoe a dăruit ctitoriei sale satul Aninoasa. Zidirea 
ramase insa neisprăvita, si, precum, la Argeş chiar, mai avură de lucru meşterii plătiţi de 
Radu-Voda de la Afumaţi, astfel aici se mai cerura silintile acelora pe cari-i chema 
urmaşul adevărat al evlaviei lui Neagoe, Radu Paisie. Numai după 1535 biserica a fost 
deci cu desăvârşire gata. 

Si o biserica targovisteana a Sf. Gheorghe, cu un singur turn, e arătata in viata lui 
Nifon ca o ctitorie a lui Neagoe. Daramandu-se cu totul, ea a fost refăcuta la 1730 de 
stegarul Dima. Si putem adaugi ca si in mahalaua Sârbilor era o biserica din acest timp 
având pe Sf. Nifon in hram. 

Dincolo de munţi, in sfârşit, prin dărnicia lui Neagoe, capatara Romanii din Scheii 
Braşovului cea d'intaiu biserica a lor, Sf. Nicolae, careia-i inadi pridvor, pe urma, Petru- 



Vodă Cercel, si e sigur ca preoţii braşoveni, cari atârnaseră un timp de Vlădica necanonic 
din Feleac, Daniil, se numiau acum de Domn si se hirotonisiau de Mitropolitul din 
Targoviste, care va fi avut inraurire in toata Tara Barsei. 



